Anexa nr.1

 la Decizia Consiliului raional

 nr. 2/ din aprilie 2017

 ***Acord de colaborare***

**I. Părţile acordului**

Asociaţia Obştească „Clubul Amatorilor de Şah şi Dame” din raionul Străşeni în persoana președintelui dlui Scorobogatov Vasilii pe de o parte și Consiliul Raional Străşeni reprezentat de Preşedintele raionului Străşeni Mihail Popa, pe de altă parte, care activează în baza Legii nr.436-XVI din 28 decembrie 2006 privind administrația publică locală cu modificările și completările ulterioare.

  **II. Domeniul de activitate a Asociației Obștești**

- Cooperare în domeniul sportului;

- Sprijinirea privind participarea sportivilor, echipelor, antrenorilor la competiţii şi evenimente sportive naţionale şi internaţionale;

- organizarea taberelor de instruiri, stagii comune de instruire a echipelor de club din sportul intelectual la şah în scopul îmbunătăţirii nivelului lor de pregătire şi a performanţelor sportive;

- Colaborarea cu alte asociații obștești în domeniul cercetării ştiinţifice, pentru a face schimb de informaţii privind cele mai noi realizări în domeniul sportului;

- Promovarea schimbului de experienţă în domeniul managementului bazelor sportive, precum şi dezvoltarea marketingului sportiv;

- Organizarea evenimentelor sportive;

- încurajarea participării specialiştilor la seminarii, simpozioane şi conferinţe în domeniul sportului, organizate de asociația obștească, inclusiv pe probleme de combatere a dopajului în sport.

 **III. Principii de colaborare**

Principiile de colaborare pe care se bazează prezentul acord sunt: comunicarea, transparența și eficiența.

 **IV. Scopul acordului**

Scopul acordului presupune edificarea și dezvoltarea unui parteneriat eficient între sectorul neguvernamental reprezentat de Asociaţia Obştească „Clubul Amatorilor de Şah şi Dame” și cel public reprezentat prin Autoritatea publică locală de nivelul II.

 **V. Obiectivele Acordului**

**-** Contribuirea la dezvoltarea și desfășurarea activităților de propagare a genului dat de sport;

**-** pregătirea sportivilor de înaltă performanță în acest domeniu;

- organizarea și stimularea competițiilor sportive;

- crearea secţiilor sportive şi pregătirea sportivilor de performanţă; organizarea şi susţinerea a iniţiativelor în domeniul sportului; popularizează aceste genuri de sport şi modul sănătos de viaţă;

- organizarea şi desfăşurarea concursurilor de jocuri intelectuale privind cunoaşterea istoriei şi dezvoltării şahului şi jocului de dame;

- educarea tinerilor în spiritul activismului social şi utilizării timpului liber pentru practicarea sportului;

- instituirea şi editarea publicaţiilor de profil, cât şi instituirea site-uri pe internet;

- aprobarea rezultatelor sportive din competiţiile organizate, pentru atribuirea de categorii sportive şi titluri sportive conform reglementărilor interne şi internaţionale;

- organizarea perfecţionării specialiştilor din domeniul şahului (antrenori, arbitri, instructori - metodişti) şi stagiuni, seminare tematice, cursuri speciale şi altele.

 **VI. Durata Acordului de colaborare**

 Prezentul acord de colaborarea este încheiat pe un termen de 2(doi) ani de la data semnării acestuia.

 **VII. Responsabilitatea părților**

 Consiliul raional Strășeni:

- va contribui în măsura posibilităților la sprijinirea activităților sportive.

Asociația Obștească:

- va crea secții pentru pregătirea sportivilor amatori și de performanță

- va organiza întruniri, seminare întru atragerea unui număr mai mare de cetățeni în practicarea acestui sport.

 **VIII. Dispoziții finale**

 Prezentul acord este întocmit în două exemplare, cîte unul pentru fiecare parte.

Divergențele în implementarea și aplicarea acestui Acord vor fi soluționate prin intermediul consultărilor reciproce între părți.

 Prezentul acord va intra în vigoare la data semnării lui de către părți.

 **Semnăturile Părților**

Președintele raionului Strășeni Președintele AO ”Clubul amatorilor

 de șah și dame”

 \_\_\_\_\_\_\_\_\_\_\_\_\_\_\_Mihail POPA \_\_\_\_\_\_\_\_\_\_\_\_Vasilii SCOROBOGATOV